《赠郭秋屏》
清代·郑孝胥

华人无贵贱，诪张喜为幻。此技欲何施，反遭彼族嫚。

吾友虽多贤，刚者亦罕见。南萨与北郭，二子我所惮。

秋屏实劲特，骨立肤不曼。浊河方滔天，伏济清自贯。

骄胡不敢轻，安用赖舌战。大官习兰阇，谄敌必笑面。

此谄彼亦骄，吁嗟谁好汉！

作者简介：郑孝胥，（1860年5月2日——1938年）字苏龛（苏堪），一字太夷,号海藏，尝取东坡‘万人如海一身藏’诗意，颜所居曰‘海藏楼’，世称‘郑海藏’。中国福建省闽侯县人。工诗，擅书法，为诗坛“同光体”宣导者之一。著有《海藏楼诗集》。